Готфрид Келер
Утро

Превод от немски: Теодора Стайкова, —

chitanka.info

Щом слънцето изгрее, в мен

се ражда пак надежда,

и цвят към него устремен

до залез тя не свежда.

Заспива после морна

под призрачния мрак,

ала с лъчите първи

се буди първа пак.

Такава сила — тя не мре!

Такава кръв — избликва

незнайно как и, без да спре,

навсякъде прониква.

Докле ветрец повява

в зори — така всегда

ще бдят във мрака нощен

борци за свобода!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.